section_heading: Prvi svjetski rat
paragraph_text: Tijekom Prvog svjetskog rata Boedicker s činom kontraadmirala u kolovozu 1915. postaje zapovjednikom 2. izviđačke eskadre koja se sastojala od modernih lakih krstaša. U ožujku 1916. privremeno zapovijeda i 1. izviđačkom eskadrom zamijenivši pritom Franza von Hippera koji se zbog bolesti nalazio na dopustu. Zapovijedajući 1. i 2. izviđačkom eskadrom 24. i 25. travnja 1916. sudjeluje u bombardiranju Yarmoutha i Lowestofta.